འདི་ལོའི་ཕྱི་ཟླ་༦ཚེས་༡༩ཉིན་བྷ་སཱ་ཀི་རེ་ཤི་ནཱ་ལ་སྲིད་འཛིན་ཊོམ་ཕུའི་ཊི་ཊིར་མཚན་ཐོག་ནས་འཕྲིན་ཡིག་ཅིག་འབྱོར་ཡོད་པ་དང་།འཕྲིན་ཡིག་ནང་རྒྱ་གར་བ་ཀི་རེ་ཤི་ནཱ་ནི་ཧ་ཅང་བློ་ཉེ་བའི་ངའི་གྲོགས་པོ་ཞིག་ཡིན་ལ།རྒྱ་གར་བ་ཐེར་འབུམ་མང་པོའི་ཁྲོད་ནས་ཁོ་ནི་ང་དགའ་ཤོས་དེ་ཡིན།ཁོས་ངའི་པར་ལ་མཆོད་འབུལ་བྱེད་ཀྱི་ཡོད་པས་ངས་ཁོ་ལ་དགའ་སྤྲོའི་ངང་པར་ཞིག་བསྐུར་ཡོད།ཀི་རེ་ཤི་ནཱ།མགྱོགས་པོར་འཕྲད་ཡོང་གི་ཡིན།ཞེས་འཁོད་ཡོད་པ་དང་།འཕྲིན་ཡིག་དེ་ད་ལྟ་སྲིད་འཛིན་ཊོམ་ཕུས་དངོས་སུ་བསྐུར་བ་ཡིན་མིན་ངེས་གཏན་མེད་ནའང་།ཀི་རེ་ཤི་ནཱས་འཕྲིན་ཡིག་དེ་ཊོམ་ཕུས་བསྐུར་བ་ཡིན་པར་ཡིད་ཆེས་ཀྱིས་ཧ་ཅང་དགའ་སྤྲོ་སྐྱེས་ཀྱི་ཡོད་ན་ཡང་།ཁོས་ཊོམ་ཕུའི་སྐོར་ལ་དམིགས་བསལ་རྒྱུས་ལོན་གང་ཡང་བྱས་མེད་པར་ཨ་རིའི་སྲིད་འཛིན་ཡིན་པ་ཙམ་ལས་ཤེས་ཀྱི་མེད་སྐོར་བརྗོད་འདུག